त्यस्तै, महङ्गीले आकाश छोएको छ । त्यति मात्र होइन, यो वामपन्थी भन्ने सरकारले हालै नयाँ मुलुकी ऐन ल्याएको छ । कतिपय पक्ष सकारात्मक हुँदाहुँदै पीडित महिलाहरुको अवस्थामा उही परम्परागत चिन्तनले काम गरेको छ । जस्तो कि हामीले परम्परादेखि पुरुष सरह समान हक–अधिकार उपभोग गर्न पाएका छैनौँ । २०६२/६३ सालको आन्दोलनपछि जनताको प्रतिनिधिले बनाएको संविधानमा महिलालाई केही सीमित अधिकार प्राप्त भएको छ, यद्यपि त्यसलाई व्यवहारमा लागु गराउन सकिरहेको अवस्था छैन ।
